OBODONLAShTIRISh VA IJTIMOIY INFRATUZILMANI RIVOJLANTIRISh SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Obodonlashtirish va ijtimoiy infratuzilmani rivojlantirish soligʻini hisoblab chiqarish va toʻlash tartibi toʻgʻrisidagi yoʻriqnoma ilovaga muvofiq tasdiqlansin. 2. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvarda 9, 2002-6-son bilan tasdiqlangan “Obodonlashtirish va ijtimoiy infratuzilmani rivojlantirish soligʻini hisoblab chiqarish va toʻlash tartibi toʻgʻrisidagi yoʻriqnomani tasdiqlash haqida”gi qarori (2002-yil 15-fevral, roʻyxat raqami 1100 — Meʼyoriy hujjatlar axborotnomasi, 2002-y., 3-son); Oʻzbekiston Respublikasi Moliya vazirligi va Davlat soliq qoʻmitasining 2003-yil 18-fevralda 31, 2003-30-son bilan tasdiqlangan “Obodonlashtirish va ijtimoiy infratuzilmani rivojlantirish soligʻini hisoblab chiqarish va toʻlash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (2003-yil 28-fevral, roʻyxat raqami 1100-1 — Meʼyoriy hujjatlar axborotnomasi, 2003-y., 4-son); Oʻzbekiston Respublikasi Moliya vazirligi va Davlat soliq qoʻmitasining 2004-yil 6-yanvarda 3, 2004-03-son bilan tasdiqlangan “Obodonlashtirish va ijtimoiy infratuzilmani rivojlantirish soligʻini hisoblab chiqarish va toʻlash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (2004-yil 30-yanvar, roʻyxat raqami 1100-2 — Oʻzbekiston Respublikasi qonun hujjatlari toʻplami, 2004-y., 4-son, 49-modda); Oʻzbekiston Respublikasi Moliya vazirligi va Davlat soliq qoʻmitasining 2005-yil 18-yanvarda 10, 2005-07-son bilan tasdiqlangan “Obodonlashtirish va ijtimoiy infratuzilmani rivojlantirish soligʻini hisoblab chiqarish va toʻlash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (2005-yil 8-fevral, roʻyxat raqami 1100-3 — Oʻzbekiston Respublikasi qonun hujjatlari toʻplami, 2005-y., 5-6-sonlar, 46-modda); 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. Mazkur Yoʻriqnoma Oʻzbekiston Respublikasining Soliq kodeksiga muvofiq obodonlashtirish va ijtimoiy infratuzilmani rivojlantirish soligʻini hisoblab chiqarish va budjetga toʻlash tartibini belgilaydi. 1. Obodonlashtirish va ijtimoiy infratuzilmani rivojlantirish soligʻini toʻlovchilari boʻlib tadbirkorlik faoliyatini amalga oshiruvchi yuridik shaxslar — Oʻzbekiston Respublikasining rezidentlari hisoblanadilar. Soliq solish maqsadida mazkur Yoʻriqnomada yuridik shaxslar deganda mulkida, xoʻjalik yuritishida yoki tezkor boshqaruvida mol-mulki boʻlgan va oʻz majburiyatlari boʻyicha ushbu mol-mulk bilan javob beradigan, shuningdek mustaqil balans va hisob raqamiga ega boʻlgan alohida boʻlinmalar ham tushuniladi. 2. Quyidagilar obodonlashtirish va ijtimoiy infratuzilmani rivojlantirish soligʻini toʻlovchilari boʻlib hisoblanmaydilar: a) notijorat tashkilotlari. Bunda tadbirkorlik faoliyatidan daromad oluvchi notijorat tashkilotlari ushbu faoliyat boʻyicha soliqni umumbelgilangan tartibda toʻlaydilar; b) soliq solishning soddalashtirilgan tartibi oʻrnatilgan yuridik shaxslar, agar ularda qonunchilikka binoan obodonlashtirish va ijtimoiy infratuzilmani rivojlantirish soligʻini toʻlash majburiyati yuzaga kelmasa. 3. Obodonlashtirish va ijtimoiy infratuzilmani rivojlantirish soligʻini hisoblashda soliq solish obyekti boʻlib, hisoblangan foyda soligʻi chegirilganidan keyingi sof foyda(daromad) hisoblanadi. 4. Obodonlashtirish va ijtimoiy infratuzilmani rivojlantirish soligʻini hisoblashda soliqni toʻlovchilar uchun soliq solish bazasi boʻlib: a) balansida ijtimoiy infratuzilma obyektlari boʻlmaganlar uchun — sof foyda; b) balansida ijtimoiy infratuzilma obyektlari boʻlganlar uchun — toʻgʻrilangan sof foyda hisoblanadi. Toʻgʻrilangan sof foyda quyidagi formula asosida aniqlanadi: Sf — sof foyda; Xis — ijtimoiy infratuzilma obyektlarini saqlab turish boʻyicha amaldagi xarajatlar; S — foyda(daromad) soligʻining hisoblangan summasi, u foyda(daromad) soligʻining belgilangan stavkasi va ijtimoiy infratuzilma obyektlarini saqlab turish boʻyicha amaldagi xarajatlari summasidan kelib chiqib hisoblanadi (Xis x foyda(daromad) soligʻi stavkasi / 100). 5. Mazkur Yoʻriqnomani qoʻllash maqsadida ijtimoiy infratuzilma obyektlariga sogʻliqni saqlash, bolalar maktabgacha tarbiya muassasalari va umumtaʼlim maktablari kiradi. 6. Obodonlashtirish va ijtimoiy infratuzilmani rivojlantirish soligʻining eng yuqori stavkasi miqdori Oʻzbekiston Respublikasi Prezidentining qarori bilan oʻrnatiladi. 7. Obodonlashtirish va ijtimoiy infratuzilmani rivojlantirish soligʻining aniq stavkasi miqdori Qoraqalpogʻiston Respublikasi, viloyatlar va Toshkent shahar davlat hokimiyati organlari qarorlari bilan belgilanadi. 8. Obodonlashtirish va ijtimoiy infratuzilmani rivojlantirish soligʻi soliq solish bazasi va belgilangan stavkadan kelib chiqib hisoblanadi. Bunda, agar balansida ijtimoiy infratuzilma obyektlari mavjud boʻlgan soliq toʻlovchida ijtimoiy infratuzilma obyektlarini saqlab turish boʻyicha amaldagi xarajatlari: hisoblangan obodonlashtirish va ijtimoiy infratuzilmani rivojlantirish soligʻi summasiga teng yoki undan koʻp boʻlsa, soliq toʻlanmaydi; hisoblangan obodonlashtirish va ijtimoiy infratuzilmani rivojlantirish soligʻi summasidan kam boʻlsa, budjetga toʻlanadigan obodonlashtirish va ijtimoiy infratuzilmani rivojlantirish soligʻi hisoblangan obodonlashtirish va ijtimoiy infratuzilmani rivojlantirish soligʻi hamda ijtimoiy infratuzilma obyektlarini saqlab turish boʻyicha haqiqatdagi xarajatlar farqi sifatida aniqlanadi. 9. Chorak davomida soliq toʻlovchilar, mazkur Yoʻriqnomaning 10-bandida koʻrsatilganlaridan tashqari, obodonlashtirish va ijtimoiy infratuzilmani rivojlantirish soligʻi boʻyicha joriy toʻlovlarni toʻlaydilar. Joriy toʻlovlar mazkur Yoʻriqnomaning 1-ilovasida keltirilgan shaklda joriy chorak birinchi oyining 5-kuniga qadar roʻyxatdan oʻtkazilgan joydagi davlat soliq xizmati organlariga taqdim qilinadigan Obodonlashtirish va ijtimoiy infratuzilmani rivojlantirish soligʻining joriy toʻlovlari toʻgʻrisidagi maʼlumotnomada koʻrsatilgan taxmin qilinayotgan sof foyda summasi va belgilangan obodonlashtirish va ijtimoiy infratuzilmani rivojlantirish soligʻi stavkasidan kelib chiqqan holda hisoblanadi. Joriy toʻlovlar har oyning 25-kunidan kechiktirmay, obodonlashtirish va ijtimoiy infratuzilmani rivojlantirish soligʻi choraklik summasining uchdan bir qismi miqdorida toʻlanadi. 10. Joriy toʻlovlar quyidagilar tomonidan toʻlanmaydi va mos ravishda, Obodonlashtirish va ijtimoiy infratuzilmani rivojlantirish soligʻining joriy toʻlovlari toʻgʻrisidagi maʼlumotnoma taqdim qilinmaydi: hisobot choragida tovarlarni (ishlar, xizmatlarni) realizatsiya qilishdan olingan daromadlari (foydasi) eng kam ish haqining 200 barobarigacha miqdorda boʻlgan soliq toʻlovchilar tomonidan; oʻtgan hisobot choragida ijtimoiy infratuzilma obyektlarini saqlab turish boʻyicha xarajatlari summasi sof foyda summasiga teng yoki undan koʻp boʻlgan soliq toʻlovchilar tomonidan; yagona soliq toʻlovini toʻlashga oʻtmagan mikrofirma va kichik korxonalar tomonidan; yagona yer soligʻini toʻlashga oʻtmagan qishloq xoʻjaligi korxonalari tomonidan. 11. Obodonlashtirish va ijtimoiy infratuzilmani rivojlantirish soligʻi boʻyicha hisob-kitoblar roʻyxatdan oʻtkazilgan joyidagi davlat soliq xizmati organlariga har chorakda oʻsib boruvchi yakun bilan hisobot choragidan keyingi oyning 25-kunidan kechiktirmay, yil yakunlari boʻyicha esa — yillik moliyaviy hisobotni taqdim etish muddatida taqdim etiladi. 12. Obodonlashtirish va ijtimoiy infratuzilmani rivojlantirish soligʻi boʻyicha hisob-kitoblar: balansida ijtimoiy infratuzilma obyektlari boʻlgan soliq toʻlovchilar tomonidan ushbu Yoʻriqnomaning 2-ilovasida keltirilgan shaklda; balansida ijtimoiy infratuzilma obyektlari boʻlmagan soliq toʻlovchilar tomonidan ushbu Yoʻriqnomaning 3-ilovasida keltirilgan shaklda taqdim qilinadi. 13. Hisob-kitob boʻyicha hisoblangan obodonlashtirish va ijtimoiy infratuzilmani rivojlantirish soligʻi summasi oʻsib boruvchi yakun bilan obodonlashtirish va ijtimoiy infratuzilmani rivojlantirish soligʻi hisob-kitoblarini taqdim qilish muddatidan kechiktirmay toʻlanadi. 14. Budjet bilan hisob-kitoblar buxgalteriya hisobi budjetga toʻlovlar boʻyicha (turlar boʻyicha) qarzlarni hisobga olish hisobvaragʻi boʻyicha yuritiladi. Belgilangan tartibda hisoblangan obodonlashtirish va ijtimoiy infratuzilmani rivojlantirish soligʻi budjetga toʻlovlar boʻyicha qarzlarni hisobga olish hisobvaragʻi krediti va soliqlar hamda yigʻimlarni toʻlash uchun foydani ishlatishni hisobga olish hisobvaragʻi debeti boʻyicha yuritiladi. Oʻtkazilgan obodonlashtirish va ijtimoiy infratuzilmani rivojlantirish soligʻi summalari budjetga toʻlovlar boʻyicha qarzlarni hisobga olish hisobvaragʻi debeti va pul mablagʻlarini hisobga olish hisobvaragʻi krediti boʻyicha aks ettiriladi. 15. Soliq toʻlovchilar obodonlashtirish va ijtimoiy infratuzilmani rivojlantirish soligʻi boʻyicha soliqni toʻgʻri hisoblanishi, hisob-kitoblarning taqdim etilishi va soliqlarning toʻlanishini oʻz vaqtida amalga oshirilishi uchun qonunchilikka muvofiq javobgar boʻladilar. 16. Mazkur Yoʻriqnomaning toʻgʻri qoʻllanilishi ustidan nazorat Davlat soliq xizmati organlari tomonidan Oʻzbekiston Respublikasining Soliq kodeksi, Oʻzbekiston Respublikasining “Davlat soliq xizmati toʻgʻrisida”gi Qonuni hamda Oʻzbekiston Respublikasining boshqa qonun hujjatlariga muvofiq amalga oshiriladi.